Държавен вестник, бр. 49, 2023 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  49
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-308 
от 25 април 2023 г.
На основание чл. 39 във връзка с чл. 33, ал. 1, 
т. 2 от Закона за защитените територии (ЗЗТ) и 
писмо на Регионалната инспекция по околната сре-
да и водите – Пазарджик (РИОСВ – Пазарджик), 
с вх. № 05-08-343 от 23.05.2022 г. на Министер-
ството на околната среда и водите (МОСВ) с цел 
опазване на застрашен растителен вид – туфеста 
острица (Carex elata), и неговото местообитание:
1. Обявявам защитена местност „Туфеста ос-
трица“ в землище на с. Горно Вършило, община 
Септември, област Пазарджик, с площ 6,889 дка.
2. Защитена местност „Туфеста острица“ 
включва поземлен имот с идентификатор 16732.47.9 
съгласно кадастралната карта и кадастралните 
регистри (КККР) за землището на с. Горно Вър-
шило, община Септември, област Пазарджик, 
одобрени със Заповед № РД-18-1032 от 2.05.2018 г. 
на изпълнителния директор на Агенцията по гео-
дезия, картография и кадастър, с площ 6,889 дка.
3. В границата на защитената местност се 
забранява:
3.1. промяна в предназначението и начина на 
трайно ползване на земята;
3.2. строителство с изключение с цел поддръж-
ка, ремонт и реконструкция на съществуващи 
съоръжения;
3.3. поставяне на преместваеми обекти;
3.4. търсене, проучване и добив на подземни 
богатства;
3.5. земно-изкопни работи;
3.6. внасяне на неместни видове;
3.7. разораване;
3.8. паша;
3.9. залесяване;
3.10. складиране на дървен материал;
3.11. движение на моторни превозни средства;
3.12. късане, отрязване, изкореняване, събиране 
и унищожаване на екземпляри от растителния 
вид туфеста острица (Carex elata);
3.13. промяна на водния режим на имота освен 
в случаите, когато това би довело до запазване 
и подобряване на местообитанието на туфестата 
острица (Carex elata);
3.14. палене на огън;
3.15. засипване с почва, земно-изкопни, инертни 
и всякакви други материали.
4. След влизане в сила на настоящата заповед 
Регионалната инспекция по околната среда и во-
дите – Пазарджик, да предприеме необходимите 
действия по отразяване на защитената територия 
в КККР за землището на с. Горно Вършило, об-
щина Септември, област Пазарджик.
5. Защитената местност да се впише в Дър-
жавния регистър на защитените територии при 
МОСВ.
Нарушителите на тази заповед се наказват 
съгласно административнонаказателните разпо-
редби на Закона за защитените територии.
На основание чл. 43 от ЗЗТ заповедта да се 
обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Р. Карамфилова-Благова
4357
ЗАПОВЕД № РД-312 
от 26 април 2023 г.
На основание чл. 39 във връзка с чл. 33, ал. 1 
от Закона за защитените територии (ЗЗТ) и 
писмо на Регионалната инспекция по околната 
среда и водите – Хасково (РИОСВ – Хасково), 
с вх. № 05-08-1168 от 13.06.2022 г. на Министер-
ството на околната среда и водите (МОСВ) с цел 
опазване на:
– местообитанията на защитени, редки и за-
страшени растителни видове, в това число: Бяла 
змийска трева (Goniolimon collinum), Румелийски 
тръбоцвет (Trachelium rumelianum), Нежен лопен 
(Verbascum humile), Черноморска ведрица (Fritillaria 
pontica) и др.;
– местообитанията на защитени, редки и 
застрашени животински видове, в това число: 
дъждовник (Salamandra salamandra), обикновен (ма-
лък) гребенест тритон (Lissotriton vulgaris), жълто-
коремна бумка (Bombina variegata), голяма (кафява) 
крастава жаба (Bufo bufo), зелена крастава жаба 
(Epidalea viridis), жаба дървесница (Hyla arborea), 
горска дългокрака жаба (Rana dalmatina), голяма 
водна жаба (Pelophylax ridibundus), шипобедрена 
костенурка (Testudo graeca), шипоопашата косте-
нурка (Testudo hermanni), обикновена блатна кос-
тенурка (Emys orbicularis), жълтокоремник (змие-
гущер) (Pseudopus apodus), ивичест гущер (Lacerta 
trilineata), зелен гущер (Lacerta viridis), македонски 
гущер (Podarcis erhardii), голям стрелец (синурник) 
(Dolichophis caspius), тънък стрелец (стрелушка) 
(Platyceps najadum), обикновена водна змия (Natrix 
natrix), сива водна змия (Natrix tessellata), вдлъб-
наточел смок (Malpolon insignitus), пепелянка 
(Vipera ammodytes), египетски лешояд (Neophron 
precnopterus), черен лешояд (Aegipius monachus), 
белоглав лешояд (Gyps fulvus), скален орел (Aquila 
chrysaetus), черна каня (Milvus migrans), царски 
орел (Aquila heliaca), късопръст ястреб (Accipiter 
brevipes), средиземноморски сокол (Falco eleonorae), 
синявица (Coracias garrulus), черен щъркел (Ciconia 
nigra), орел змияр (Circaetus gallicus), белоопашат 
мишелов (Buteo rufinus), бухал (Bubo bubo), земе-
родно рибарче (Alcedo atthis), испанско каменарче 
(Oenanthe hispanica), голям маслинов присмехулник 
(Hippolais olivetorum), гарван (Corvus corax), овесарка 
(Emberiza melanocephala), пъстроглава овесарка 
(Emberiza cia), голям подковонос (Rhinolophus 
ferrumequinum), малък подковонос (Rhinolophus 
hipposideros), южен подковонос (Rhinolophus euryale), 
средиземноморски подковонос (Rhinolophus blasii), 
видра (Lutra lutra) и др.;
– характерен и забележителен ландшафт.
1. Обявявам защитена местност „Долно Чер-
ковище“ в землището на с. Долно Черковище, 
община Стамболово, област Хасково.